“เทสลา” เปิดตัวเลขส่งออกยานยนต์ “เซี่ยงไฮ้ กิกะแฟคทอรี” ม.ค. ทะลุ 4 หมื่นคัน
“เทสลา” เผย “เซี่ยงไฮ้ กิกะแฟคทอรี” ส่งออกยานยนต์มากกว่า 40,000 คัน ช่วง ม.ค.65 สูงกว่าปี 63 ถึง 2 เท่าตัว
“เทสลา” เผย “เซี่ยงไฮ้ กิกะแฟคทอรี” ส่งออกยานยนต์มากกว่า 40,000 คัน ช่วง ม.ค.65 สูงกว่าปี 63 ถึง 2 เท่าตัว
15 ก.พ. 2565

เมื่อวันจันทร์ (14 ก.พ.65) เทสลา (Tesla) ผู้ผลิตรถยนต์ไฟฟ้าจากสหรัฐฯ เปิดเผยว่า โรงงานเซี่ยงไฮ้ กิกะแฟคทอรี ในมหานครเซี่ยงไฮ้ของจีน ได้ส่งออกยานยนต์มากกว่า 40,000 คัน ในเดือนมกราคมที่ผ่านมา ซึ่งช่วยตอกย้ำสถานะหนึ่งในศูนย์กลางส่งออกหลักของเทสลา
โดยยอดการส่งมอบยานยนต์ของโรงงานเซี่ยงไฮ้ กิกะแฟคทอรี ในเดือนมกราคม อยู่ที่ 59,845 คัน ส่วนตัวเลขของปีก่อนอยู่ที่ 484,130 คัน เพิ่มขึ้นร้อยละ 235 จากปี 2563 และคิดเป็นร้อยละ 51.7 ของกำลังการผลิตทั่วโลกของเทสลา
ทั้งนี้ โรงงานเซี่ยงไฮ้ กิกะแฟคทอรี ส่งมอบรถยนต์สู่ตลาดต่างประเทศมากกว่า 160,000 คัน ในปีก่อน ซึ่งตอบสนองความต้องการของกว่า 10 ประเทศและภูมิภาคในยุโรปและเอเชีย
ที่มา : ซินหัว